wickkiey/tamil-wikipedia-markdown huggingface dataset:
# கோலாலம்பூர் சிட்டிபேங்க் கோபுரம்


**கோலாலம்பூர் சிட்டிபேங்க் கோபுரம்** (மலாய்; *Menara Citibank KL*; ஆங்கிலம்: *Citibank Tower*) என்பது மலேசியா, கோலாலம்பூர் மாநகர மையப் பகுதியில், 190.2 மீ; (624 அடி) உயரத்தில் உள்ள ஒரு வானளாவிய கட்டிடமாகும்.  

இதே போல ஆங்காங்கில் ஒரு சிட்டிபேங்க் கோபுரம் உள்ளது. அத்ன் பெயர் **ஆங்காங் சிட்டிபேங்க் கோபுரம்** *(Hong Kong Citibank Tower)*.  

50 மாடிகளைக் கொண்ட கோலாலம்பூர் சிட்டிபேங்க் கோபுரம் முழுக்கவும் வணிக மையங்களைக் கொண்டுள்ளது. பெட்ரோனாஸ் கோபுரங்களுக்கு அருகில் அமைந்துள்ள இந்த *வகுப்பு A* வணிகக் கோபுரம், சிட்டி வங்கி ஷரியா *(Citibank Syariah)* எனும் மற்றும் ஒரு வங்கியின் தலைமையகத்தையும் கொண்டுள்ளது.  

## வரலாறு

இந்தக் கட்டிடம் தி லயன் குழுமத்தால் *(The Lion Group)* உருவாக்கப்பட்டது; மற்றும் 1995-இல் கட்டி முடிக்கப்பட்டது. இதற்கு முதலில் மெனாரா லயன் *(Menara Lion)* அல்லது லயன் கோபுரம் *(Lion Tower)* என்று பெயரிடப்பட்டது. 2000-ஆம் ஆண்டில், சிட்டி பேங்க் 50% பங்குகளை வாங்கி, இந்தக் கட்டிடத்திற்கு மாறியபோது, ​​இதன் பெயர் சிட்டி பேங்க் என மறுபெயரிடப்பட்டது.  

இந்தக் கட்டிடம் இன்வெர்பின் நிறுவனத்திற்குச் *(Inverfin Sdn Bhd)* சொந்தமானது. இருப்பினும் அப் செங் நிறுவனம் *(Hap Seng Consolidated Bhd)*; மற்றும் மெனாரா சிட்டி ஓல்டிங் *(Menara Citi Holding Co)* நிறுவனங்களுக்கும் சமமான பங்குகள் உள்ளன.  

## திறப்பு

கோலாலம்பூர் சிட்டிபேங்க் கோபுரம், அதன் ஊழியர்கள் மற்றும் பார்வையாளர்களுக்கு, கோபுரத்தின் அடித்தளத்தில் வாகன நிறுத்துமிட வசதியைக் கொண்டுள்ளது.
# கல்லம்பட்டி



**கல்லம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய கல்லம்பட்டி ஊராட்சி ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 173.59 மீ. உயரத்தில், என்ற புவியியல் ஆள்கூறுகள் கொண்டு கல்லம்பட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கல்லம்பட்டி ஊரின் மொத்த மக்கள்தொகை 3,007 பேர் ஆகும். இதில் 1,550 பேர் ஆண்கள் மற்றும் 1,457 பேர் பெண்கள் ஆவர்.  
## சமயம்
### இந்துக் கோயில்
கருப்பணசாமி கோயில் என்ற இந்துக் கோயில் ஒன்று கல்லம்பட்டி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
கல்லம்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# எம். டி. பல்லவி



**பல்லவி அருண்** என்ற **எம். டி. பல்லவி** (*M. D. Pallavi*), இந்தியாவின் கருநாடகாவைச் சேர்ந்த ஒரு பாடகி ஆவார். இவர் ஒரு கன்னட சுகம சங்கீதப் பாடகியும், (பின்னணிப் பாடகி) தொலைக்காட்சி நடிகையும் ஆவார். இவர் ஒரு தாள வாத்தியக் கலைஞரான அருணை மணந்தார். சங்கீத நாடக அகாதமியால் வழங்கப்பட்ட 2018 உசுதாத் பிசுமில்லா கான் யுவ புரசுகார் விருது பெற்றவர். 2007ஆம் ஆண்டு வெளியான *துனியா* திரைப்படத்தில் பாடிய "நோடையா குவாடே லிங்கவே" பாடலுக்காக 2006, 2007ஆம் ஆண்டுகளில் சிறந்த பின்னணிப் பாடகிக்கான கருநாடக மாநில திரைப்பட விருதுகளை வென்றார்.  

## தனிப்பட்ட வாழ்க்கை
பல்லவி ஒரு கலைக் குடும்பத்தைச் சேர்ந்தவர். இவரது கொள்ளுத்தாத்தா, ஏ. என். சுப்பாராவ், ஓர் ஓவியர் ஆவார். இவர் இந்தியாவின் முதல் நுண்கலை பள்ளியான கலாமந்திர் நுண்கலை பள்ளியை பெங்களூரில் தொடங்கினார். இவரது தாத்தா ஏ. எஸ். மூர்த்தி, வானொலி எரண்ணா என்று அழைக்கப்பட்டார்.  

## இசை
எம். டி. பல்லவி இந்துஸ்தானி பாரம்பரிய இசையில் பயிற்சி பெறத் தொடங்கினார். மேலும் பனாரசு பல்கலைக்கழகத்தில் இந்துஸ்தானி இசையில் பட்டம் பெற்றார். மைசூர் அனந்தசாமியிடமிருந்து சுகம சங்கீதத்தில் பயிற்சி பெற்றார். பல்லவி பெங்களூரில் ராம் ராவ் நாயக் மற்றும் குவாலியர் கரானாவின் டோயன் ராஜ்பாவ் சொன்டாக்கே ஆகியோரின் கீழ் இந்துஸ்தானிய குரல் பயிற்சி பெற்றுள்ளார்.  

## நடிப்பு

### தொலைக்காட்சி, திரைப்படம்
பல்லவி தொலைக்காட்சியில் *மாயம்ருகா* என்ற தொலைக்காட்சி நிகழ்ச்சியின் மூலம் அறிமுகமானார். இவர் பிரபலமான கன்னடத் தொலைக்காட்சி நிகழ்ச்சியான *கர்வாவிலும்* நடித்துள்ளார். இவர் ஆர்யபட்டா "சிறந்த நடிகை" விருதை வென்றார். 2003ஆம் ஆண்டு வெளியான இந்திய ஆங்கில மொழித் திரைப்படமான *இசுடம்பிள்* படத்தில் இவர் நடித்திருந்தார். இந்தப் படம் 2002ஆம் ஆண்டிற்கான சிறந்த ஆங்கிலத் திரைப்படப் பிரிவில் தேசிய விருதை வென்றது. தேசிய விருது பெற்ற கன்னடப் படமான *குலாபி டாக்கீசிலும்* உமாஸ்ரீயுடன் இணைந்து நடித்தார்.  

## பின்னணிப் பாடல்கள்
எம். டி. பல்லவி பாடிய குறிப்பிடத்தக்கப் பாடல்கள் இடம்பெற்ற படங்களின் பட்டியல்.  

| 2000 | ஸ்ரீயஸ்து சுபமஸ்து |
| --- | --- |
| 2003 | சிங்காராவ்வா |
| 2007 | துனியா |
| 2009 | சங்கடத்தில் வெங்கடா |
| எட்டேலு மஞ்சுநாதா |  |
| ஜங்லீ |  |
| 2010 | பைத்தியக்கார குடும்பா |
| ஹோலி |  |
| நூரு ஜன்மகு |  |
| பன்னி |  |
| தில்தார் |  |
| இஜ்ஜோடு | } |
# பிரியா குரியன்



**பிரியா குரியன்** (*Priya Kuriyan*) ஓர் இந்திய நகுதிறப் புத்தக எழுத்தாளரும், விளக்கப்படத் தயாரிப்பாளரும், இயங்குபட திரைப்படத்தயாரிப்பாளரும், கருநாடகாவின் பெங்களூருவை தளமாகக் கொண்டவரும் ஆவார்.  

## கல்வி
குரியன் 2004ஆம் ஆண்டு அகமதாபாத்தில் உள்ள தேசிய வடிவமைப்பு நிறுவனத்தில் பட்டம் பெற்றார்.  

## தொழில்
குரியன் *துலிகா புக்ஸின்* விளக்கப்படத் தயாரிப்பளாரகத் தனது வாழ்க்கையைத் தொடங்கினார். அப்போதிருந்து, இவர் 100க்கும் மேற்பட்ட புத்தகங்களுக்கு விளக்கப்படக் கலைஞராக இருந்து வருகிறார். மேலும் ரஸ்கின் பாண்ட், மனு எஸ். பிள்ளை, நடாசா சர்மா, மீரா நாயர், ஜெர்ரி பிண்டோ, இராதிகா சதா உள்ளிட்ட பல எழுத்தாளர்களுடன் இணைந்து பணியாற்றியுள்ளார். ஓர் இயங்குபடத் தயாரிப்பாளராக, குரியன் இந்தியாவின் குழந்தைகள் திரைப்படச் சங்கத்திற்கான கல்வி இயங்கு படங்களையும், *எள் தெருவின்* இந்தியப் பதிப்பிற்கான அத்தியாயங்களையும் (கல்லி கல்லி சிம் சிம்) இயக்கியுள்ளார்.  

குரியன் *அம்மாச்சியின் கண்ணாடி* என்ற நகுதிறப் புத்தகத்தின் ஆசிரியர் ஆவார்.  

## விருதுகள்
2019ஆம் ஆண்டு மும்பை இலக்கிய விழாவில் குரியன் பெரிய சிறிய புத்தக விருதைப் பெற்றார்.  

## புத்தகங்கள்

- *கோடு வரைதல்: இந்திய பெண்கள் மீண்டும் போராடுகிறார்கள்-Drawing the Line: Indian Women Fight Back* (2015) ஜுபான் புத்தகங்கள் . .
- *அம்மாச்சியின் கண்ணாடிகள்-Ammachi's Glasses* (2017) துலிகா புத்தகங்கள் .
- *பூனாச்சி: காட்டில் தொலைந்து போனது* (பெருமாள் முருகனின் *பூனாச்சி*, 2020 இன் தழுவல்)-*Poonachi: Lost in the Forest.* ரெட் பாண்டா வெஸ்ட்லேண்ட் இம்ப்ரிண்ட்.
# குறிச்சிபட்டி



**குறிச்சிபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய குறிச்சிபட்டி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 142.76 மீ. உயரத்தில், என்ற புவியியல் ஆள்கூறுகள் கொண்டு குறிச்சிபட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், குறிச்சிபட்டி ஊரின் மொத்த மக்கள்தொகை 3,874 பேர் ஆகும். இதில் 1,905 பேர் ஆண்கள் மற்றும் 1,969 பேர் பெண்கள் ஆவர்.  
## சமயம்
### இந்துக் கோயில்
மந்தை கருப்பணசாமி கோயில் என்ற இந்துக் கோயில் ஒன்று குறிச்சிபட்டி பகுதியில் அமைந்துள்ளது.  

## அரசியல்
குறிச்சிபட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# பாலுணர்வுசார் ஒளிப்படவியல்


**பாலுணர்வுசார் ஒளிப்படவியல்** (Erotic photography) என்பது, சிற்றின்பத்துக்குரிய பாலியல் உணர்வைத் தூண்டும் அல்லது பாலியலை தூண்டும் தன்மை கொண்ட ஒரு கலை வடிவ புகைப்பட பாணியாகும். மேலும் இந்தப் புகைப்பட வகையில் பெரும்பாலும் ஆடையற்ற ஒளிப்படத்திலிருந்து வேறுபடுகிறது.  

ஆபாசப் புகைப்படம் எடுத்தலில் பொதுவாக அது "ஆபாசமான" திசையில் நகர்கிறது, மேலும் கலை அல்லது அழகியல் மதிப்பு இல்லாததாக மதிப்பிடப்படுகிறது; இருப்பினும், கலைக்கும் ஆபாசத்திற்கும் இடையிலான கோட்டை, சமூக ரீதியாகவும் சட்ட ரீதியாகவும் விவாதிக்கப்படுகிறது, மேலும் பல புகைப்படக் கலைஞர்கள் இந்த வேறுபாடுகளை வேண்டுமென்றே புறக்கணிக்கும் படைப்புகளை உருவாக்கியுள்ளனர். சிற்றின்ப ஒளிப்படங்கள் பொதுவாக வணிக பயன்பாட்டிற்காகவே வடிவமைக்கப்பட்டுள்ளன, இதில் அலங்கார நாட்காட்டிகள், பற்றார்வப்படங்கள், கூரைவீடுஇதழ், பிளேபோய் மற்றும் ஆண்கள் பத்திரிகைகள் போன்ற பெருமளவிலான தயாரிப்புகள் அடங்கும், ஆனால் பல கலைசார் ஒளிப்படக் கலைஞர்கள் விவரங்களுடனான சிற்றின்பப் படமெடுப்பதிலும் ஈடுபட்டுள்ளனர்.  

## தசாப்தத்தின்படி எடுத்துக்காட்டுகள்
# டாயாபூமி வளாகம்


**டாயாபூமி வளாகம்** அல்லது **கோலாலம்பூர் டாயாபூமி வளாகம்** (மலாய்; *Kompleks Dayabumi KL*; ஆங்கிலம்: *Dayabumi Complex*) என்பது மலேசியா, கோலாலம்பூர் மாநகர மையப் பகுதியில் உள்ள ஒரு முக்கியமான அடையாளச் சின்னமாகும்.  

இந்த வளாகம் பல வணிக வசதிகளைக் கொண்டுள்ளது; மற்றும் கோலாலம்பூர் மாநகரத்தின் தொடக்கக் கால வானளாவிய கட்டிடங்களில் ஒன்றாகும். டாயாபூமி வளாகம் அப்போதைய மலேசியாவின் நான்காவது பிரதமர் மகாதீர் முகமது அவர்களால் 1984 மே 5 அன்று முறைப்படி திறந்து வைக்கப்பட்டது.  

## வரலாறு

இந்த வளாகம் முதலில் 1900-ஆம் ஆண்டுகளில் தொடங்கி 1981-ஆம் ஆண்டு வரையில் மலாயா தொடருந்து நிறுவனத்தின் பட்டறைகள் மற்றும் தொடருந்து தளவாடப் பொருள்களுக்கான கிடங்குகளின் தளமாக இருந்தது. இது 53 எக்டேர் பரப்பளவைக் கொண்ட ஒரு வளாகமாகும். கோலாலம்பூர் நகர்ப்புற புதுப்பித்தல் விரிவாக்கத் திட்டத்தின் *(Kuala Lumpur Comprehensive Urban Renewal Rrogramme)* ஒரு பகுதியாக நகர்ப்புற மேம்பாட்டு ஆணையத்தால் உருவாக்கப்பட்டது.  

தொடக்கத்தில், இந்த வளாகத்தைக் கட்டுவதற்கு ரிங்கிட் **RM** 200 மில்லியன் செலவானது. இந்த வளாகத்தின் கோபுரத் தொகுதி; 60 மாடி உயரத்தில் அமைவதற்கு திட்டமிடப்பட்டது. தற்போதைய **டாயாபூமி** எனும் பெயர் 1979-இல் முதன்முதலாகப் பயன்படுத்தப்பட்டது. **கோலாலம்பூர் பண்டமாற்றுச் சந்தை** என்பது மலேசிய பங்குச் சந்தையின் *(Kuala Lumpur Stock Exchange)* (**KLSE**) ஒரு பகுதியாக முன்பு செயல்பட்டது.  

அதே 1984-ஆம் ஆண்டில் பெட்ரோனாஸ் நிறுவனமும் இந்தக் கட்டிடத்திற்கு மாற்றப்பட்டது. அதற்கு முன்பு பெட்ரோனாஸ் நிறுவனம் கோலாலம்பூர் மாநகர மையத்தில் பல கட்டிடங்களில் செயல்பட்டு வந்தது. அஞ்சல் அலுவலகக் கட்டிடம் அக்டோபர் 30, 1984 அன்று இதே வளாகத்தில் புதிதாகத் திறக்கப்பட்டது.  

## டாயாபூமி வளாகக் கட்டமைப்புகள்
- டாயாபூமி கோபுரம் (35 மாடிகள்)
- கோலாலம்பூர் பொது அஞ்சல் அலுவலகம்
- சிட்டி பாயிண்ட் கடைவல வளாகம் 2015-இல் இடிக்கப்பட்டது; புதிய கோபுர மறுவடிவமைப்பு நிலுவையில் உள்ளது
- கேடிஎம் கொமுட்டர், கோலாலம்பூர் தொடருந்து நிலையம்; மற்றும் பசார் செனி இலகுத் தொடருந்து நிலையம் ஆகியவற்றுக்கான இணைப்பு

## போக்குவரத்து

கிளானா ஜெயா வழித்தடத்தின் பசார் செனி இலகுத் தொடருந்து நிலையம்; நடந்து செல்லும் தூரத்தில் டாயாபூமி வளாகம் உள்ளது.
# மணிக்கிராமம்


**மணிக்கிராமம்** (*Manigramam*) என்பது இடைக்காலத்தில் செயல்பட்டுவந்த ஒரு வணிகக் குழுவாகும். இது இந்திய வணிகர்களைக் கொண்ட வணிகர் சங்கமாகும். இது தென்னிந்தியாவில் இயங்கி வர்ந்தது.****ஐந்நூற்றுவர் (ஐவோலை ஐந்நூநூறு) மற்றும் அஞ்சுவண்ணம் (அஞ்சுமான்) ஆகிய வணிகக் குழுக்களுடன், மணிகிராமம் இப்பகுதியில் வணிக நடவடிக்கைகளில் முதன்மையாக ஈடுபட்டது. தென்னிந்தியாவின் துறைமுக நகரங்களில் மட்டுமே வணிக நடவடிக்கைகளில் ஈடுபட்ட அஞ்சுவண்ணம் போலல்லாமல், மணிகிராமம் துறைமுக நகரங்களிலும், உள்நாட்டிலும் வணிகத்தில் ஈடுபட்டு வந்தது. ''' 9 ஆம் நூற்றாண்டில் மணிகிராமம் குழுவினர் கடல் வணிகத்திலும் ஆர்வமாக செயல்பட்டதும், மேற்கு கடற்கரையில் அஞ்சுவண்ணம் (அஞ்சுமான்) வணிக்க் குழுவுடன் ஒத்துழைத்தது வணிகத்தில் ஈடுபட்டது போல் தெரிகிறது.  

10 ஆம் நூற்றாண்டின் முற்பகுதியில் இருந்து ஐந்நூற்றுவர் (ஐவோலை ஐநூறு) தென்னிந்திய வணிகர்களின் உயர் சங்கமாக விரிவடைந்தது. மணிக்கிராமம் மற்றும் அஞ்சுவண்ணம் ஆகியவை பின்னர் ஐநூற்றுவரில் இணைந்தன. ஐந்நூற்றுவர், கி.பி 12 ஆம் நூற்றாண்டிலும் அதற்குப் பின்னரும், மற்ற அனைத்து வணிகக் குழுக்களையும் உள்ளடக்கிய ஒரு "குடை அமைப்பாக" செயல்பட்டது. '''  

## மேலும் பார்க்கவும்

- ஐனுற்றுவர் (அய்யாவோலே ஐந்நூறு)
- அஞ்சுவண்ணம் (அஞ்சுமான்)
# சகுந்தலா குல்கர்னி


**சகுந்தலா குல்கர்னி** (*Shakuntala Kulkarni*) என்பவர் கருநாடகாவில் 1950ஆம் ஆண்டு பிறந்த ஒரு இந்தியச் சமகாலக் கலைஞர் ஆவார். இவருடைய படைப்புகள் நகர்ப்புறப் பெண்களின் அவலநிலையை எடுத்துக்காட்டுகின்றன.  

## தொழில்
சர் ஜே. ஜே. கலைப் பள்ளி, எம். எஸ். யு. பரோடா & சாந்திநிகேதனில் பயிற்சி பெற்ற சகுந்தலா குல்கர்னி, சிற்பம், செயல்திறன், புதிய ஊடகங்கள், ஜவுளித் துறைகளில் ஆராய்கிறார். கண்ணாடி, அக்ரிலிக், மூங்கில் போன்ற பொருட்களில் நிறுவல்களை உருவாக்கக் காணொளி, புகைப்படங்களையும் பயன்படுத்தி வருகிறார். இவரது மிகவும் பிரபலமான படைப்பு 2012இல் உருவாக்கப்பட்ட ஆகும். இந்தப் படைப்பு நிதி திரட்டுவதற்காக வரையறுக்கப்பட்ட பதிப்பு தலைக்கவசமாகவும் உருவாக்கப்பட்டுள்ளது.  

இவருடைய சமீபத்திய கண்காட்சி, 'அமைதியை விட அமைதியானது' என்பதாகும். இந்நிகழ்வு 2023-இல் கெமால்ட் பிரெஸ்காட் சாலையில் நடைபெற்றது.  

## கண்காட்சிகள்
வெனிசு பின்னேலில் உள்ள இந்திய அரங்கம், ஆர்ட் பாசலில் உள்ள *எல்லையற்ற கலை (ஆர்ட் அன்லிமிடெட்*), டாக்கா கலைச் சங்கமம், துபாய் கலை விழா, *என்ஜிவி டிரைனியல்* இந்தியக் கலை விழா ஆகியவற்றில் இவருடைய படைப்புகள் காட்சிப்படுத்தப்பட்டுள்ளன. இவர் இந்தியாவிலும் வெளிநாட்டிலும் பல தனி மற்றும் குழு கண்காட்சிகளில் பங்கெடுத்துள்ளார்.  

## கூட்டுப்பணிகள்
தியோருடன் இவரது சமீபத்திய ஏ.டி.டபுள்யூ. தொகுப்புக்கான ஒத்துழைப்பு இவரது குறிப்பிடத்தக்கப் படைப்பான 'உடல்கள், கவசம் மற்றும் கூண்டுகளிலி'ருந்து நிறுவல்களைக் கொண்டிருந்தது.  

## பொது சேகரிப்புகள்
சகுந்தலா குல்கர்னியின் படைப்புகள் புது தில்லியில் உள்ள கிரண் நாடார் கலை அருங்காட்சியகம் மும்பை<nowiki/>யில் உள்ள ஜெகாங்கிர் நிக்கல்சன் கலை அறக்கட்டளை, கெமால்ட் பிரெஸ்காட் சாலை, மும்பை மற்றும் சர்மயா அறக்கட்டளை ஆகியவற்றில் ஒரு பகுதியாக உள்ளன.  

## புத்தகங்கள்
குல்கர்னியின் கலைப்படைப்பு, குழந்தைக்கான கலை புத்தகத்தின் ஒரு பகுதியாகும்
# சாந்தாமணி முத்தையா


**சாந்தாமணி முத்தையா** (*Shanthamani Muddaiah*) ஒரு சிற்பக் கலைஞர் ஆவார். இவர் காகிதம், கரி போன்ற பொருட்களில் கலைப் பொருட்களை உருவாக்குகிறார். இவர் கண்காட்சிகளுக்காக இயற்கைப் பொருட்களைப் பயன்படுத்துகிறார். இவருடைய சிற்பங்கள் இந்தியாவில் இரண்டு ஆண்டுகளுக்கு ஒருமுறை நடைபெறும் பல கலை நிகழ்ச்சிகளிலும், பல பன்னாட்டு மையங்களிலும் காட்சிப்படுத்தப்பட்டுள்ளன. இவரது கலைப் படைப்புகள் பல விருதுகளைப் பெற்றுள்ளன.  

## வாழ்க்கை வரலாறு
சாந்தாமணி 1967ஆம் ஆண்டு கருநாடக மாநிலம் மைசூரில் பிறந்தார். மைசூரில் உள்ள சாமராஜேந்திரா காட்சிக் கலை அகாதமியில் ஓவியத்தில் இளநிலை நுண்கலை பட்டம் பெற்றார். இதைத் தொடர்ந்து, இவர் வடோதராவின் மகாராஜா சாயாஜிராவ் பல்கலைக்கழகத்தில் ஓவியத்தில் முதுகலைப் பட்டம் பெற்றார். 2004ஆம் ஆண்டு இசுக்கொட்லாந்தின் கிளாஸ்கோவில் சார்லசு வாலசு உதவித்தொகையின் கீழ் காகிதத் தயாரிப்பு குறித்த கல்வியினை ஒரு வருடம் படித்தார். 2006–08ஆம் ஆண்டிற்கான புது தில்லி சுற்றுலா மற்றும் கலாச்சார அமைச்சகத்திலிருந்து தேசிய இளையோர் நிதியுதவியினையும் பெற்றுள்ளார். என்ற கருப்பொருளில் சிற்பம், ஒரு பெரிய முதுகெலும்பு நெடுவரிசை வடிவத்தில் 2014இல் கொச்சி-முசிரிஸ் பைனாலேவில் காட்சிப்படுத்தப்பட்டது. இது 7 x 5 x 70 அடி அளவு கொண்ட ஒரு ஆற்றின் வடிவத்தில் செதுக்கப்பட்டுள்ளது. இந்தக் கலைப்படைப்புக்கான உத்வேகம் 2010ஆம் ஆண்டு வளைந்து நெளிந்து ஓடும் கங்கை நதியில் சாந்தமணி மேற்கொண்ட மூன்று மாதச் சுற்றுப்பயணத்திலிருந்து உருவானது. மேலும் இது "நமது கலாச்சாரத்தின் முதுகெலும்பாக" ஓர் உருவகமாகக் கருதப்படுகிறது. பிரசவ வலியிலிருந்தபோது தனது முதுகுத்தண்டில் மயக்க மருந்து ஊசி போடப்பட்டதே இந்தச் சிற்பத்திற்கான யோசனையைத் தனக்கு வழங்கியதாகவும் சாந்தாமணி கூறினார். கொச்சியில் காட்சிப்படுத்தப்பட்ட கொச்சி-முசிரிசு இறுதிப்போட்டி 2014-இன் கண்காணிப்பாளரான ஜிதிஷ் கல்லட், "தோண்டியெடுக்கப்பட்ட புதைபடிவத்தின் வடிவத்தில் ஏதோ நீண்ட காலமாகிவிட்ட வரலாறு அழைக்கப்படுவது போல் உள்ளது" என்றும், " எரிமலைப் பாறை போன்ற சிற்பத்தைப் பயன்படுத்துவது மிகவும் சுவாரசியமானது, ஏனெனில் பொருளின் நுண்துளை மேற்பரப்பு சில புவியியல் தடயங்களைக் கொண்டுள்ளது, மேலும் இது புதைபடிவங்களைப் போலத் தோன்றுகிறது" என்றும் கூறினார்.  

பல ஆண்டுகளாக, இவரது பிற சிற்பக் கண்காட்சிகளில் சில *ப்ரோசன் பீனிக்சு, சைலண்ட் இசுபீக், ஜெசுடர்சு இசுபீக்* மற்றும் *டர்னிங் வீல் - இந்தியாவிலும் இலங்கையிலும் கட்டுப்பாடற்ற பாரம்பரியம்*. இவருடைய சிற்பங்கள் பெங்களூரு கர்நாடக மாநில அருங்காட்சியகத்தின் வெங்கடப்பா கலைக்கூடத்தில் நிரந்தரக் கண்காட்சிகளாக வைக்கப்பட்டுள்ளது. இவருடைய படைப்புகள் பல தனியார் காட்சியகங்களின் பகுதியாகவும் உள்ளன. அதே ஆண்டில், அவர் மற்றொரு சிற்பமான *டிராப்பையும்* வடிவமைத்தார் *.* தரையில் விழுந்தவுடன் உறைந்து போகும் ஒரு துளி மை, ஒவ்வொரு துளியின் முக்கியத்துவத்தையும் நினைவுகூரும் விதமாகக் காட்சிப்படுத்தப்பட்டது. முத்தையா கூறுகையில், இந்தச் சிற்பம் தனது பயணத்தின் தொடக்கத்திலிருந்து கங்கை நதியின் முகத்துவாரம் வரை நடைபெற்றது என்றும், அங்கு மில்லியன் கணக்கான மக்கள் *தர்ப்பணம்* (தெய்வத்திற்குத் தண்ணீர் வழங்கும் இந்து சடங்கு) வழங்குவதைக் கண்டேன். அவர்கள் தங்கள் கைகளில் தண்ணீரை நிரப்பி ஆற்றில் திருப்பிக் கொடுப்பதைப் பார்த்ததும், வாழ்க்கையின் சுழற்சி இயல்பில் உள்ள உருவகத்தைப் புரிந்துகொள்ள முடிந்தது.
# கனக மூர்த்தி


**கனக மூர்த்தி** (*Kanaka Murthy*)(2 திசம்பர் 1942 - 14 மே 2021) ஓர் இந்தியச் சிற்பி ஆவார். இவர் முதன்மையாகக் கல்லினைப் பயன்படுத்தி சிற்பங்கள் செய்தார். 2011ஆம் ஆண்டு ஜகனாச்சாரி விருது 1996-இல் இராஜ்யோத்சவா விருது உட்பட இவரது பணிக்காக இந்தியாவில் பல விருதுகளைப் பெற்றார். இவரது பல சிற்பங்கள் இந்தியாவின் பொது இடங்களில், குறிப்பாக வழிபாட்டுக்கான கோவில்களிலும், பெங்களூரு நகரத்தில் உள்ள பொது இடங்களிலும் நிறுவப்பட்டன. இந்தியக் கலை, சிற்பம் பற்றிப் பல புத்தகங்களை எழுதியுள்ளார்.  

## வாழ்க்கை வரலாறு
மூர்த்தி, இந்தியாவின் கருநாடக மாநிலத்தில் மைசூர் மாவட்டத்தில் உள்ள திருமாகூடல் நரசிப்பூரில் திசம்பர் 2, 1942 அன்று ஒரு பிராமணக் குடும்பத்தில் பிறந்தார். மூர்த்தி பெங்களூருவில் உள்ள கல்லூரியில் பயின்றார். இங்கு இவர் அறிவியலில் இளநிலைப் பட்டம் பெற்றார். பின்னர் கலாமந்திரா என்ற கலைக் கல்லூரியில் பயின்றார். இங்கு மூர்த்தி ஓவியம், வரைதல், சிற்பம் ஆகியவற்றில் பயிற்சி பெற்றார். மே 14, 2021 அன்று, தனது 79 வயதில் பெங்களூருவில் கோவிட்-19 காரணமாக இறந்தார்.  

## தொழில்
மூர்த்தி முதன்மையாகக் கல்லில் சிற்ப வேலைகளைச் செய்தார். மணற்கல், சிப்பிக் கல், கருங்கல் ஆகியவற்றைப் பயன்படுத்தினார். போசளர் கட்டிடக்கலை சிற்பக்கலை பாணியில் பயிற்சி பெற்றிருந்தாலும், இவர் மற்ற சிற்பக்கலை வடிவங்களையும் ஆராய்ந்துள்ளார். இவர் வெண்கலம், கண்ணாடியிழை, களிமண்ணிலும் சிற்பங்களைச் செய்துள்ளார். கருநாடக மாநிலத்தின் சிற்ப மரபிற்கு ஏற்ப, எளிதில் பிரிக்கக்கூடியதாக இருந்தாலும், இவர் வெவ்வேறான கனிமப் பொருள்களின் அடுக்குகளால் உருவாவதும் இயற்கையாக மெல்லிய தகடுகளாக உடைவதுமான பாறை வகை; கனிமப் படுகைப் பாறைகளைப் பயன்படுத்தியும் உள்ளார்.  

மூர்த்தி தனது செதுக்கப்பட்ட கல் உருவச்சிலைகளுக்கு, முதன்மையாக மார்பளவு சிலைகளுக்குப் பெயர் பெற்றவர். கங்குபாய் ஹங்கல், துரைசாமி ஐயங்கார், டி. சௌடையா, மல்லிகார்ச்சுன் மன்சூர், பீம்சென் சோசி உள்ளிட்ட பல பாரம்பரியக் கருநாடக இந்துத்தானி இசைக்கலைஞர்களின் மார்பளவு சிலைகளை உருவாக்கியுள்ளார். கர்நாடகாவின் பெங்களூருவில் உள்ள பொது இடங்களில் இவர் உருவாக்கிய மார்பளவு கற்சிலைகள் நிறுவப்பட்டுள்ளன. இவற்றில் லால் பாக் பூங்காவின் மேற்கு வாயிலில் அமைந்துள்ள கவிஞரும் எழுத்தாளருமான குவெம்புவின் மார்பளவு சிலை, விசுவேசுவரய்யா தொழில்துறை மற்றும் தொழில்நுட்ப அருங்காட்சியகத்தில் உள்ள ரைட் சகோதரர்களின் கண்ணாடியிழை சிலை ஆகியவை அடங்கும். புட்டபர்த்தியில் ஆன்மீகத் தலைவர் சத்ய சாய் பாபாவுக்கு அர்ப்பணிக்கப்பட்ட ஒரு மத அறக்கட்டளைக்காக நியமிக்கப்பட்ட எட்டு அடி உயர இந்துக் கடவுளான விநாயகரின் சிலை உட்பட, இவரது பல இந்து சிலைகளின் சிற்பங்கள் வழிபாட்டுத் தலங்களில் நிறுவப்பட்டுள்ளன. ஜனகாச்சாரி விருதைப் பெற்ற ஒரே பெண்மணி இவர்தான்.
# மாதுரி பாதுரி

**மாதுரி பாதுரி** (*Madhuri Bhaduri*)(பிறப்பு 1958) ஓர் இந்திய கலைஞர் ஆவார்.  

முதலில் ஒரு விளையாட்டு வீரராக, தேசிய அளவில் பூப்பந்து, சுவர்ப்பந்து விளையாடிய பாதுரி, 1977ஆம் ஆண்டு ஓவியம் வரையத் தொடங்கினார். இவர் தனது ஆரம்பக்காலக் கலைப்படைப்புகளை நண்பர்களுக்கும் குடும்ப உறவினர்களுக்கும் பரிசாக வழங்கினார். பின்னர் மக்கள் ஓவியங்களைப் பணம் கொடுத்து வாங்கத் தயாராக இருப்பதை உணர்ந்தவுடன் அவற்றை விற்கத் தொடங்கினார். புனேவில் உள்ள *அலையன்சு பிரான்சைசில்* பிரெஞ்சு மொழியைப் படித்த பிறகு, 1988ஆம் ஆண்டு மும்பை பல்கலைக்கழகத்தில் முதுகலைப் பட்டம் பெற்ற பாதுரி, இரண்டு ஆண்டுகளுக்கு முன்பே பாலக் கந்தர்வா கலைக்கூடத்தில் தனது படைப்புகளைக் காட்சிப்படுத்தத் தொடங்கினார்.  

தனது தொழில் வாழ்க்கையில், பாதுரி பல்வேறு பாணிகளில் படைப்புகளை உருவாக்கியுள்ளார். இவற்றில் பண்பியல் ஓவியம், நிலப்பரப்புகள், உருவ ஓவியங்கள் ஆகியவை அடங்கும். இவர் முதன்மையாக நெய்யோவியம் வரையத் தொடங்கினாலும் 2002ஆம் ஆண்டில் சிற்பக் கலையிலும் சோதனைகளைச் செய்தார். பாதுரி நியூயார்க்கின் *அகோரா கேலரியால்* தன்னுடைய ஓவியங்களைக் காட்சிப்படுத்தியுள்ளார்.  

2016ஆம் ஆண்டில், "கலை, வடிவமைப்பு மற்றும் தொழில்முனைவோர் துறையில் ஐகானிக் தலைமைத்துவம்" என்ற பிரிவில் பாதுரி *அனைத்து மகளிர்* விருதையும், பெண்களுக்கான சரோஜினி நாயுடு தேசிய விருதையும் பெற்றார்.  

பாதுரியின், *எம் படப்பிடிப்பகம்*, புனேவில் அமைந்துள்ளது. இங்குதான் தனது வாழ்நாளைக் கழித்துவருகிறார்.
# கேஎல்சிசி சொத்து நிறுவனம்


இதன் செயல்பாடுகள் பெரும்பாலும், கோலாலம்பூர் நகர மையப் பகுதியில் *(KLCC)* மையம் கொண்டுள்ளன. இந்த நிறுவனத்திற்குச் சொந்தமான சொத்துக்கள் அல்லது இந்த நிறுவனத்தால் நிர்வகிக்கப்படும் சொத்துக்களில் பெட்ரோனாஸ் இரட்டை கோபுரங்கள் முக்கியமானவை.  

இந்த இரட்டைக் கோபுரங்கள் 1998 முதல் 2004 வரை; உலகின் மிக உயரமான கட்டிடங்களாகச் சாதனை படைத்தன. அவற்றுக்கு அடுத்து சூரியா கேஎல்சிசி, மாண்டரின் ஓரியண்டல் மற்றும் மெக்சிஸ் கோபுரம் போன்ற அசையா சொத்துகளையும் நிர்வகிக்கிறது.  

## பொது

இந்த நிறுவனம், பர்சா மலேசியா *(Bursa Malaysia)* எனும் மலேசிய பங்குச் சந்தையில் பட்டியலிடப்பட்டுள்ளது. இந்தக் குழுமத்தின் 75% பங்குகள், நேரடி மற்றும் மறைமுக நலன்கள் மூலம் பெட்ரோனாஸ் நிறுவனத்திற்குச் சொந்தமாக உள்ளன.  

கேஎல்சிசி சொத்து நிறுவனம். சூன் 2015 இல், RM12 பில்லியன் நிகர சொத்து மதிப்பைக் கொண்டு மலேசியாவின் மிகப்பெரிய குழுமங்களில் ஒன்றாக உள்ளது.  

## சொத்துடைமை

- பெட்ரோனாஸ் இரட்டை கோபுரங்கள்
- பெட்ரோனாஸ் கோபுரம் 3
- எக்சோன் மோபில் கோபுரம்
- டாயாபூமி வளாகம்
- கோலாலம்பூர் மாண்டரின் ஓரியண்டல் (75%)
- சூரியா கேஎல்சிசி (60%)
- மெக்சிஸ் கோபுரம் (33%)
# வலைவாசல்:கன்னியாகுமரி/முகவுரை

<div><><font size="+1" >**முகவுரை**</font> </div>  
<div style="align: ; >  
</div>  

கன்னியாகுமரி மாவட்டம் என்பது இந்தியா தீபகற்பத்தின் தென்கோடியில் தமிழ்நாடு மாநிலத்தில் அமையப் பெற்றுள்ள ஒரு மாவட்டமாகும். அரபிக்கடல், இந்தியப் பெருங்கடல் மற்றும் வங்காள விரிகுடா ஆகிய முக்கடல்களும் சங்கமம் ஆகும் கன்னியாகுமரி கடற்பகுதியைக் கொண்டதாக கன்னியாகுமரி நகரம் விளங்குகிறது.
# கோணங்காடு


**கோணங்காடு** (*Konamkadu*) இந்திய நாட்டிலுள்ள தமிழ்நாடு மாநிலத்தின் கன்னியாகுமரி மாவட்டத்தில், கல்குளம் வட்டத்திலுள்ள கல்லுகூட்டம் நகர ஊராட்சிக்கு உட்பட்ட ஒரு கிராமம் ஆகும். நாகர்கோவில் -திங்கள்நகர்- குளச்சல் பிரதான சாலையில் உடையார்விளை சந்திப்பிலிருந்து வடமேற்கே 1 கிலோமீட்டர் தொலைவிலும் குளச்சலிலிருந்து 2 கிலோ மீட்டர் தொலைவிலும் இக்கிராமம் அமைந்துள்ளது.  

இக்கிராமத்தின் மையப் பகுதியில் கோணங்காடு புனித பிரான்சிசு சவேரியார் கிறித்தவத் தேவாலயம் உள்ளது. இங்கே பள்ளி முன் பருவக் கல்வி முதல் மேல்நிலைக் கல்வி வரை கற்பிக்கும் புனித பிரான்சிசு சவேரியார் மேல்நிலைப் பள்ளி ஒன்று செயல்படுகிறது. தேவாலய வளாகத்தில் ஒரு அஞ்சலகம் அமைந்துள்ளது. கோணங்காடு கிராமத்தின் அஞ்சல் குறியீட்டு எண் 629803 ஆகும்.
# உரூமா மெக்ரா


**உரூமா மெக்ரா** (*Rooma Mehra*)(பிறப்பு: சனவரி 24, 1967) என்பவர் இந்தியக் கவிஞரும், ஓவியரும், சிற்பியும், செய்தித்தாள் எழுத்தாளரும் *இந்தியன் எக்சுபிரசு* பத்திரிகையின் கட்டுரையாளரும் ஆவார்.  

## தொழில்
மெக்ரா சமூக மனசாட்சியுடன் சுயமாகக் கற்றுக் கொண்ட ஒரு கலைஞர். இவர் தன்னுடைய ஓவியங்கள், புடைப்புச் சிற்பங்களைக் கோண்டு 11 தனி நிகழ்ச்சிகளை நடத்தியுள்ளார். இவருடைய கலைப்படைப்புகள் புது தில்லி தேசிய நவீனக் கலைக்கூடம், லலித் கலா அகாதமி புது தில்லி, ஆர்டே ஆன்டிகா மாடம், கனடா, சுவிட்சர்லாந்து, அமெரிக்கா, டென்மார்க், ஆத்திரேலியா, இங்கிலாந்து, எசுப்பானியா, ஐக்கிய அரபு அமீரகம், சப்பான் ஆகிய நாடுகளில் உள்ள தனிப்பட்ட சேகரிப்புகள் உள்ளிட்ட தனியார் மற்றும் நிரந்தர சேகரிப்புகளில் காணப்படுகின்றன. மெக்ராவின் கலை ஒரு புதிய கலை என்று குறிப்பிடப்படுகிறது.  

மெக்ரா தனது கலைப் படைப்புகளிலும் எழுத்திலும் மனிதாபிமானத்தை வெளிப்படுத்துகிறார். பார்வையற்றோர் நிவாரணச் சங்கம் இந்திய எசு ஓ எசு குழந்தைகள் கிராமங்கள் (கிறிஸ்தவக் குழந்தைகள் நிதியம்) ஆகியவற்றில் பார்வையற்றோருக்கான தன்னார்வ கற்பித்தல் பணியை மெக்ரா மேற்கொண்டுள்ளார்.  

இவரது செய்தித்தாள் பயணக் கட்டுரைகளின் தொகுப்பு மெக்ராவால் செருமன் மொழியில் மொழிபெயர்க்கப்பட்டு 2008ஆம் ஆண்டில் தாஸ் ஆஸ்லாண்டிஷே ஸ்டக் டெஸ் கிரேசஸ் என்ற தலைப்பில் எண்ணிம முறையில் வெளியிடப்பட்டது.  

மெக்ரா தற்போது கலிபோர்னியாவின் லாஸ் ஏஞ்சல்ஸில் வசித்து வருகிறார்.  

## தேர்ந்தெடுக்கப்பட்ட வெளியீடுகள்
இவர் மூன்று கவிதைப் புத்தகங்களை எழுதியுள்ளார்:  

- *சன்சேடோ*, எழுத்தாளர்கள் பட்டறை, 1981
- 'ரீச்சிங் அவுட்' (1985), சாகர் பிரிண்டர்ஸ் அண்ட் பப்ளிஷர்ஸ், புது தில்லி 2 3 4
- 'பார் யூ (உங்களுக்காக) *(1986) செலக்ட்புக் சர்வீஸ் சிண்டிகேட், 1986 – 30 பக்கங்கள்*
# வலைவாசல்:கன்னியாகுமரி/பகுப்புகள்

<div><><font size="+1" >**தொடர்புடைய பகுப்புகள்**</font> </div>  
<div style="align: ; >  
</div>  

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
-
# நாசிக் மேற்கு சட்டமன்றத் தொகுதி


**நாசிக் மேற்கு சட்டமன்றத் தொகுதி** (Nashik West Assembly constituency) மேற்கு இந்தியாவின் மகாராட்டிரா மாநிலத்திலுள்ள 288 சட்டமன்றத் தொகுதிகளில் ஒன்றாகும். இந்த தொகுதி நாசிக் மாவட்டத்தில் அமைந்துள்ளது. இது நாசிக் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் ஒன்றாகும்.  
## சட்டமன்ற உறுப்பினர்கள்
| 2009 | நிதின் போசலே | மகாராட்டிரா நவநிர்மாண் சேனா |
| --- | --- | --- |
| 2014 | சீமா மகேசு கிரே | பாரதிய ஜனதா கட்சி |
| 2019 |  |  |
| 2024 | } |  |
## தேர்தல் முடிவுகள்
### 2024
# பிரதிமா மனோகர்

**பிரதிமா மனோகர்** (*Prathima Manohar*) என்பவர் ஒரு சமூக தொழில்முனைவோரும் நகரங்கள் பற்றிய சிந்தனைக் குழுவான *தி அர்பன் விசனின்* நிறுவனரும் ஆவார். இவர் தி டைம்ஸ் ஆஃப் இந்தியா பத்திரிகையில் கட்டிடக்கலை, நகர்ப்புற மேம்பாடு, வடிவமைப்பு குறித்த கட்டுரையாளராக இருந்தார். இவர் முன்னர் இந்தியப் பொருளாதாரம், வளர்ச்சி, கலாச்சாரப் பிரச்சினைகள் குறித்து பிரான்ஸ்24, டிஎஃப்1 ஆகியவற்றுடன் பங்களிப்பு நிருபராக இருந்தார்.  

ஒரு சமூக தொழில்முனைவோராகத் தனது பணி தவிர, மனோகர் ஒரு கட்டிடக் கலைஞரும், விமர்சகரும், எழுத்தாளரும் தொலைக்காட்சி பத்திரிகையாளரும் ஆவார். இவர் ஒரு நகர்ப்புற நிபுணர் ஆவார். ஒரு நகர்ப்புற ஆர்வலராக, இவர் முன்னோடித் திட்டங்களில் பணியாற்றியுள்ளார். மனோகர், மலிவு விலை வீடுகள், பங்கேற்பு திட்டமிடல், பசுமை நகரங்கள் போன்ற பிரச்சினைகள் குறித்து ஆராய்ச்சி செய்துள்ளார்.  

இந்தியாவின் முன்னணிக் கட்டிடக் கலைஞர்களில் ஒருவரான *ஹபீஸ் கான்ட்ராக்டரின்* படைப்புகள் குறித்த ஒரு பொருள் கட்டுரையின் ஆசிரியர் இவர். இவர் *இன்டர்நேஷனல் ஹெரால்ட் ட்ரிப்யூன்*, *வால் ஸ்ட்ரீட் ஆய்விதழ்* ஆகியவற்றில் கட்டுரைகளையும் எழுதியுள்ளார்.  

பிரதிமா கட்டிடக்கலையில் இளநிலைப் பட்டம் பெற்றுள்ளார். மக்களாட்சி, மேம்பாடு தொடர்பான பிரச்சினைகளில் பணிபுரியும் வளர்ந்து வரும் பன்னாட்டு நட்சத்திரங்களுக்கு வழங்கப்படும் இசுட்டான்போர்ட் பல்கலைக்கழகத்தின் மதிப்புமிக்க டிராப்பர் ஹில்ஸ் நிதியுதவி இவருக்கு வழங்கப்பட்டது. இவர் ஆர்வர்டு கென்னடி பள்ளியின் ஜனநாயக ஆளுகை, புதுமைக்கான ஆசு மையத்திலும் ஒரு சக மாணவராக இருந்தார்.
# சேதுபதி தஞ்சிராயர்

**சேதுபதி தஞ்சிராயர்** இந்திய விடுதலைப் போராட்டத்தில் ஈடுபட்ட தியாகி ஆவார்.  

## வாழ்க்கைக் குறிப்பு

இவர் திருவாரூர் மாவட்டத்தில் உள்ள திருத்துறைப்பூண்டி நகரத்தில் இல் 1900 ஆம் ஆண்டு கள்ளர் மரபில் மாணிக்கம் தஞ்சிராயர் அவர்களுக்கு மகனாகப் பிறந்தார்.  

## இந்திய விடுதலைப் போராட்டம்

1932 ஆம் ஆண்டு இந்திய விடுதலை இயக்கத்தில் பங்கேற்று, ஆங்கிலேய அரசால் 143 மற்றும் 188, எல்பிசி பிரிவுகளின் கீழ் கைது செய்யப்பட்டு 9 மாதம் தண்டனை விதிக்கப்பட்டு திருச்சிராப்பள்ளி மத்திய சிறையில் அடைக்கப்பட்டுள்ளார்.
# போரான் சல்பைடுகள்



**போரான் சல்பைடுகள்** (*Boron sulfides*) என்பவை போரான்-கந்தகம் பிணைப்புகளைக் கொண்ட ஒரு பெரிய சேர்மக் குடும்பத்தைக் குறிக்கிறது. இவை நிறமற்ற திடப்பொருட்களாகும். இவை நீராற்பகுப்புக்கு ஆளாகின்றன. மேலும், போரான் ஆக்சைடுகளை உருவாக்கும் போக்கை பிரதிபலிக்கின்றன. கட்டமைப்புகளைப் பொறுத்தவரை, போரான் பொதுவாக ஆக்சிசனேற்ற நிலை மூன்றிலும் கந்தகம் இரண்டிலும் உள்ளன. சல்பைடு பொதுவாக இரண்டு-ஒருங்கிணைப்பையும் போரான் மூன்று ஒருங்கிணைப்புகளையும் கொண்டிருக்கின்றன.  

## இரும போரான் சல்பைடுகள்
:  

தாய் போரான் சல்பைடு B<sub>2</sub>S<sub>3</sub> ஆகும். எக்சு-கதிர் படிகவியல் ஆய்வு முடிவுகளின்படி இந்த சேர்மம் பல்லுருவங்களில் காணப்படுகிறது. கட்டமைப்பில் 3-ஒருங்கிணைப்புகளுடன் போரானும் 2-ஒருங்கிணைப்புகளுடன் கந்தகமும் உள்ளன. நான்கு மற்றும் ஆறு-உறுப்பு வளையங்களைக் கொண்டுள்ளது. இரண்டு கந்தகம் நிறைந்த கட்டங்களும் அறியப்படுகின்றன. பல்லுருவ (BS<sub>2</sub>)n மற்றும் மூலக்கூறு (BS<sub>2</sub>)8 என்றும் இவை அறியப்படுகின்றன. பிந்தைய இரண்டும் சில S-S பிணைப்புகளைக் கொண்டுள்ளன.  

## மூவிணைய போரான் சல்பைடுகள்
கட்டமைப்பு ரீதியாக, எளிமையான மூவிணைய போரான் சல்பைடு உறுப்பினர்கள் முக்கோணத் தள [BS<sub>3</sub>]<sup>3−</sup> அயனியின் வழித்தோன்றல்கள் ஆகும். இது Li<sub>3</sub>BS<sub>3</sub> சேர்மத்தால் எடுத்துக்காட்டுகிறது. பிற மையக்கருக்களில் பின்வரும் எதிர்மின் அய்னிகள் அடங்கும்: [B<sub>2</sub>S<sub>4</sub>]<sup>2−</sup> மற்றும் [B<sub>3</sub>S<sub>6</sub>]<sup>3−</sup>. இவை கார உலோக உப்புகளாகவும் உள்ளன.
# மா பிரேம் உஷா

**மா பிரேம் உஷா** (*Ma Prem Usha*)(நவம்பர் 3, 1937 - சூலை 17, 2008) என்பவர் இந்தியச் சீட்டுக்கட்டு சோதிடரும் கட்டுரையாளரும் ஆவார். இந்தியாவிலும் வெளிநாட்டிலும் ஒரு ஞானியாகவும், குறி சொல்பவராகவும் நன்கு அறியப்பட்ட உஷா, தனது சீட்டு அட்டைச் சோதிடம் தொடர்பாக நீண்ட பயணம் செய்துள்ளார்.  

உஷாவும் அவரது பேத்தியும், ஒரு சிற்பியும் ஓவியருமான அமிரா சுல்தான் கபூரும், சாக்ஷி டாரோட் டெக் என்ற புதிய டாரட் அட்டைகளின் தளத்தை உருவாக்கினர். இது குறியீட்டுவியல், இந்தியப் புராணங்கள், இயற்கையின் ஐந்து கூறுகள் (மரம், நெருப்பு, பூமி, உலோகம், நீர்) ஆகியவற்றை அடிப்படையாகக் கொண்டது.  

## குடும்பம்
மா பிரேம் உஷாவின் கணவர், லெப்டினன்ட் கர்னல் ராஜ் குமார் கபூர், மகன், மிலின் கபூர், மூன்று மகள்கள், மா பிரேம் ரிதம்பர (ரிதம்பர திவான்), சோனியா பிள்ளை, அஞ்சலி கபூர் பென்-சர்ஃபராட்ஸ் ஆவர். மா பிரேம் உஷா சூலை 17, 2008 அன்று இந்தியாவின் புது தில்லியில் தனது 70 வயதில் காலமானார். இறந்த அன்றே தகனம் செய்யப்பட்ட உஷாவின் சாம்பல், அவரது கணவர் மற்றும் ஒரு மகளால் அரித்வாருக்கு எடுத்துச் செல்லப்பட்டு, கங்கை ஆற்றில் கரைக்கப்பட்டது. இவர் பெரும்பாலும் சுகாதாரம், உணவு, அரசியல், ஒய்யாரம், மக்கள் உள்ளிட்ட பல்வேறு பொருண்மைகளில் அமைந்தது. இவர் பன்னிரண்டு இராசிகள் குறித்து 12 புத்தகங்களையும் எழுதியுள்ளார்.
# நீலம் ஜெயின்



**நீலம் ஜெயின்** (*Neelam Jain*)(பிறப்பு: ஆகத்து 26, 1954) சைன சமூகத்தின் ஒரு முக்கிய பெண்மணி ஆவார். இவர் *ஜெயின் மகிளாதர்ஷ்* இதழின் ஆசிரியர்.  

## தொழில்
நீலம் *சிறீ தேசானா*வின் தலைமை ஆசிரியராக உள்ளார். இவர் சாகித்திய பாரதி ஷோத் சன்சுதானில் ஆராய்ச்சி அதிகாரியாக உள்ளார். இவர் சேவாயதன் பொதுச் செயலாளர், சிறீ சம்மேத்ஷிகர் ஜி. இவர் குர்கானில் உள்ள வாமா ஜெயின் மகிளா மண்டலத்தின் நிறுவனர் ஆவார். நீலம் ஜெயின் தற்போது வங்காளம், பீகார், ஒடிசாவில் உள்ள சரக் சமூகத்தின் ஒட்டுமொத்த வளர்ச்சிக்காகப் பாடுபட்டு வருகிறார். இவர் தேசியக் கல்வி நிறுவனங்களுக்கான சிறுபான்மை ஆணையத்தால் (மகாராட்டிர, மாநிலம்) மாநில ஒருங்கிணைப்பாளராகப் பரிந்துரைக்கப்பட்டுள்ளார். இவர் அமெரிக்க சான் ஓசே பல்கலைக்கழக வருகை கல்வியாளராக உள்ளார்.  

## அங்கீகாரம்

- ஜார்ஜ் பெர்னார்ட் சா நினைவு விருது (1994)
- டாக்டர் லட்சுமி நரேன் விருது (1994)
- சந்த்மல் சரோகி கௌஹாதி விருது (1994)
- சருத் சிறீ விருது (1995)
- டாக்டர் அம்பேத்கர் நிதியுதவி (1996)
- சாகித்திய சிறீ (1997)
- சாகித்திய சரசுவதி (1998)
- சாகித்திய சிரோமணி (1999)
- சரசுவத் சம்மான் (1999)
- ஆச்சார்யா வித்யாசாகர் விருது (1995)
- மகாவீர் விருது (1995)
- சிறப்பு எழுத்தாளர் & சமூக சேவகர் விருது (1997)
- சர்ஜன் விருது (1997)
- சாகூ இராமாதேவி விருது (1999)
- ஜெயின் ஜயோத்சனா (2000)
- மகிளா இரத்னா (2001)
- சரவிகா இரத்தன் சம்மான் (2001)
- மகிளா கௌரவ் (2003)
- மா-ஜின்வானி விருது (2009)
- விஷவ் மைத்ரி சம்மான் (2009)
- குரு -ஆசிசு சம்மான் (2005)
- சரசுவத் சம்மான் (2012)
- அசரபிந்தன் சம்மான் (2012)
- இசுதிரி சக்தி சம்மன் (2015)
- சாவ்யம்பு புருசுகர் (2016)
- கிர்னார் கவுரவ விருது ஆச்சார்யா சாந்திசாகர் விருது (2022)
- நாரி ரத்தன் (2023)

## வெளியீடு

- சரக் சேத்ரா (இந்தி)
- மவுட்டி மாய் இசைக்குழு அசுமிதா (இந்தி)
- சமாஜ் நிர்மான் மை மகிலாவ் கா யோக்தன் (இந்தி)
- மன் மை தாரோ நமோகர் (இந்தி)
- மாத்தி கா சௌரப் (இந்தி)
- நமோகர் (பார்வையற்றோருக்கான பரேல் மொழி)
- தும்ரபன் - ஜகர் கி ஜகர் (இந்தி)
- சப்யதா கே உன்னயக் பகவான் ரிசப்தேவ் (இந்தி)
- மைலே சுர் மேரா தும்காரா (இந்தி)
- திசம்பர் கே திகம்பர் (இந்தி)
- ஜெயின் வர்தா (இந்தி)
- தத்வர்த்த சூர்தம்: ஏக் சமாஜிக் அத்யாயன் (இந்தி)
- ஜெயின் லோக்சாகித்யா மெயின் நாரி (இந்தி)
- சைன மதம் மற்றும் அறிவியல் (ஆங்கிலம்)
- பிரகிருத பாஷா மே ராம்கதா மூக்மதி மே கலா அவுர் விக்யான்
# கல்பனா சைனி



**கல்பனா சைனி** (*Kalpana Saini*)(பிறப்பு 1 அக்டோபர் 1959) என்பவர் பாரதிய ஜனதா கட்சியைச் சேர்ந்த ஓர் இந்திய அரசியல்வாதி ஆவார். தற்போது நாடாளுமன்ற மக்களவை உறுப்பினராக சைனி உள்ளார். இவர் முன்னர் உத்தராகண்டு அரசாங்கத்தின் பிற்படுத்தப்பட்டோர் ஆணையத்தின் தலைவராகப் பணியாற்றினார். தேசிய உர நிறுவனத்தின் இயக்குநர் ரூர்க்கியின் மாவட்டத் தலைவர் பதவிகளுடன் முன்பு உத்தராகண்ட மாநிலச் செயலாளராகவும், 2003 முதல் 2005 வரை உத்தராகண்ட பிரதான்சார்ய பரிசத்தின் மாநிலத் தலைவராகவும் பணியாற்றினார். இவர் ரூர்க்கி, உத்தராகண்டதுர்கா வாகினியின் பொதுச் செயலாளராகவும், ரூர்க்கி சேவா பாரதி மாத்ரி மண்டலத்தின் தலைவராகவும், 1995-2000 வரை பாஜக மன்ற உறுப்பினராகவும் பணியாற்றியுள்ளார். இவர் பாஜக, விஹெச்பி, யோகி மங்கல்நாத் சரசுவதி சிசு மந்திரில் பல மூத்த பதவிகளை வகித்துள்ளார். இவர் ஒரு விரிவுரையாளராகத் தனது வாழ்க்கையைத் தொடங்கி 1987 முதல் காந்தி மகிளா சில்ப வித்யாலயாவில் முதல்வராகப் பணியாற்றினார். மேலும், இந்துத்துவா அமைப்பான ராஷ்ட்ரிய சுயம்சேவக் சங்கத்துடனான தனது நீண்டகாலத் தொடர்புகளைப் பயன்படுத்தி பாரதிய ஜனதா கட்சியில் இணைந்தார். மே 29, 2022 அன்று பாரதிய ஜனதா கட்சி உத்தரகாண்ட்டிலிருந்து மாநிலங்களவை இடத்திற்கான வேட்பாளராக கல்பனா சைனியை நியமித்தது. மலை மாநிலத்திலிருந்து உத்தராகண்டு மாநிலத்தை மாநிலங்களவையில் பிரதிநிதித்துவப்படுத்தும் இரண்டாவது பெண்மணி என்ற பெருமையைப் பெற்றார்.  

## இளமை
கல்பனா, இந்திய மாநிலமான உத்தரப் பிரதேசத்தின் அரித்வார் மாவட்டத்தில் உள்ள (சிவதாசுபூர்-தெலிவாலா) ரூர்க்கி என்ற சிறிய கிராமத்தில் ஒரு சைனி குடும்பத்தில் பிறந்தார். இவரது தந்தை பிருத்வி சிங் விக்சித், தாய் கமலா தேவி. இவர் ஒரு விவசாயக் குடும்பத்தில் பிறந்தார். மீரட் பல்கலைக்கழகத்தில் முதல் வகுப்பு மதிப்பெண்களுடன் சமசுகிருதத்தில் முனைவர் பட்டம் பெற்றார். கல்பனா சைனி 1990 முதல், தனது 31 வயதில் ராஷ்ட்ரிய சுயம்சேவக் சங்கத்துடன் தொடர்புடையவர் ஆனார். மேலும் ரூர்க்கியில் முதல்வராகப் பணியாற்றிய காலத்திலும் கூட அந்த அமைப்போடு தொடர்பிலிருந்தார். 1995ஆம் ஆண்டு, பாரதிய ஜனதா கட்சியின் ரூர்க்கி மாநகர மன்ற உறுப்பினராக நியமிக்கப்பட்டார். உத்தராகண்ட்டில் மிகவும் சக்திவாய்ந்த, செல்வாக்கு மிக்க பாஜக தலைவர்களில் ஒருவராக கல்பனா இருந்தார்.
# தியோலாலி சட்டமன்றத் தொகுதி


**தியோலாலி சட்டமன்றத் தொகுதி** (Deolali Assembly constituency) மேற்கு இந்தியாவில் உள்ள மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும் . இது நாசிக் மாவட்டத்தில் அமைந்துள்ளது, மேலும் நாசிக் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் ஒன்றாகும்.  
## சட்டமன்ற உறுப்பினர்கள்
| 1967 | சங்கர்ராவ் தேசமுக் | இந்திய தேசிய காங்கிரசு |
| --- | --- | --- |
| 1972 | நிவ்ருத்திராவ் கைதானி | சுயேச்சை |
| 1978 | பாபுலால் அகிரே |  |
| 1980 | இந்தியத் தேசிய காங்கிரசு (அ) |  |
| 1985 | பிக்சந்த் தோண்டே | பாரதிய ஜனதா கட்சி |
| 1990 | பாபன்ராவ் கோலாப் | சிவ சேனா |
| 1995 |  |  |
| 1999 |  |  |
| 2004 |  |  |
| 2009 |  |  |
| 2014 | யோகேசு கோலாப் |  |
| 2019 | சரோஜ் அகிரே | தேசியவாத காங்கிரசு கட்சி |
| 2024 | } |  |
## தேர்தல் முடிவுகள்
### 2024
# தர்மசீலா குப்தா



**தர்மசீலா குப்தா** (*Dharamshila Gupta*)(பிறப்பு 1969) என்பவர் ஓர் இந்திய அரசியல்வாதி ஆவார். இவர் 2024 முதல் பீகாரிலிருந்து இந்திய நாடாளுமன்ற, மாநிலங்களவை உறுப்பினராகப் பணியாற்றி வருகிறார்.  

## ஆரம்ப கால வாழ்க்கை
தரம்சீலா குப்தா 1969இல் பீகாரில் உள்ள தர்பங்காவில் பிறந்தார்.  

## அரசியல் வாழ்க்கை
பிப்ரவரி 2024-இல், குப்தா பாரதிய ஜனதா கட்சியால் பரிந்துரைக்கப்பட்டு, பீகாரிலிருந்து சுசில் குமார் மோடிக்குப் பதிலாக மாநிலங்களவை உறுப்பினராகப் போட்டியின்றித் தேர்ந்தெடுக்கப்பட்டார்.
# சாகலா சியா



**சாகலா சியா** (Shahla Zia) பாக்கித்தான் நாட்டைச் சேர்ந்த ஒரு வழக்கறிஞரும் செயல்பாட்டாளரும் ஆவார். சேகலா சியா என்ற பெயராலும் இவர் அறியப்படுகிறார். 1947 ஆம் ஆண்டு பிப்ரவரி மாதம் 12 ஆம் தேதியன்று இவர் பிறந்தார். பெண்கள் உரிமைகளுக்காக வாதிட்டதற்காகப் பெயர் பெற்றார்.  

## தனிப்பட்ட வாழ்க்கை
சாகலா சியா லாகூரில் ஒரு பஞ்சாபி முசுலீம் குடும்பத்தில் பிறந்தார். இவரது தந்தை மகமூத் அலி கான் பாக்கித்தான் இயக்கத்தின் ஆர்வலராக இருந்தார். அதே நேரத்தில் இவரது தாயார் சத்னம் மகமூத் ஒரு கல்வியாளராக இருந்தார்.  

இவருக்கு இரண்டு மகன்களும் மூன்று மகள்களும் இருந்தனர் இவரது மகள்களில் ஒருவர் மாலிகா சியா லாரி என அறியப்படுகிறது. இவர் ஒரு வழக்கறிஞரும் மனித உரிமை ஆர்வலரும் ஆவார். தனது 58 ஆவது வயதில் ஒரு நோயால் பாதிக்கப்பட்டு சாகலா சியா இறந்தார்.  

## சட்டப் பணி மற்றும் செயல்பாடு
நிகர் அகமது<nowiki/>டன் இணைந்து பெண்கள் உரிமை அமைப்பான ஔரத் அறக்கட்டளை நிறுவனர்களில் ஒருவராகத் திகழ்ந்தார். 1980 ஆம் ஆண்டில் ஏசிஎச்எசு பெண்கள் சட்ட நிறுவனம் மற்றும் சட்ட உதவி மையத்தின் நிறுவனர்களிலும் ஒருவராகவும் இருந்தார். 1983 ஆம் ஆண்டில், லாகூர் உயர்நீதிமன்றத்தின் முன் 1983 ஆம் ஆண்டு சாட்சியச் சட்டத்தை எதிர்த்ததற்காக சியா பல பெண்களுடன் சிறையில் அடைக்கப்பட்டார். இது ஒரு ஆண் சாட்சியின் சாட்சியத்தை இரண்டு பெண்களுக்கு சமமாக வழங்கியது. மகளிர் நடவடிக்கை மன்றத்திலும் இவர் தீவிரமாக இருந்தார். பெண்கள் மற்றும் மத சிறுபான்மையினருக்கு எதிரான பாகுபாடு காட்டும் சட்டங்களை எதிர்த்துப் போராடுவதில் சியா நற்பெயரை உருவாக்கிக் கொண்டார்.  

பாக்கித்தானில் பெண்களின் நிலை குறித்து ஆராயும் ஆணையத்தில் அரசாங்கத்தால் நியமிக்கப்பட்டார் சியா பணியாற்றினார் . மேலும் 1997 ஆம் ஆண்டில் ஆணையம் எழுதிய அறிக்கையின் இணை ஆசிரியராகவும் இருந்தார். 1998 ஆம் ஆண்டில் பாக்கித்தானிய தேசிய சட்டமன்றம் பதினைந்தாவது அரசியலமைப்பு திருத்தத்தின் மூலம் சரியா சட்டத்திற்கு ஒப்புதல் அளித்தபோது, சியா பல அரசாங்க அமைப்புகளில் தனது பதவிகளைத் துறந்து வெளியேற வேண்டிய கட்டாயம் ஏற்பட்டது.  

பாக்கித்தானிய உச்ச நீதிமன்றத்தில் 1994 ஆம் ஆண்டு வழக்கில் சியா பெயரிடப்பட்ட ஒரு வாதியாக இருந்தார். அதில் வாதிகள் சுகாதார அபாயங்களை மேற்கோள் காட்டி மின்சார நிலையம் கட்டுவதற்கு எதிராக சட்ட சவாலை முன்வைத்தனர். இந்த தீர்ப்பு பாக்கித்தானில் சுற்றுச்சூழல் சட்டத்தில் ஒரு மைல்கல்லாகக் கருதப்படுகிறது, ஏனெனில் இது ஆரோக்கியமான சூழலுக்கான உரிமை அரசியலமைப்பு ரீதியாக பாதுகாக்கப்படுவதாகவும், வாழ்க்கை மற்றும் கண்ணியத்திற்கான உரிமைக்குள் வருவதாகவும் கூறியது.
# அமீர்-உல்-முல்க்



**அமீர்-உல்-முல்க்** (*Amir ul-Mulk*) பிரித்தானிய இந்தியாவில் சித்ரால் சமத்தானத்தின் ஆட்சியாளர் ஆவார். 1877ஆம் ஆண்டு சனவரி மாதம் 1ஆம் தேதியன்று இவர் பிறந்தார். ஆட்சியாளராக இருந்த தனது சகோதரர் நிசாம் உல்-முல்க்கைக் கொலை செய்ய ஏற்பாடு செய்த பின்னர் இவர் அதிகாரத்தை ஏற்றுக்கொண்டார். இவரது பதவிக்காலம் குறுகியதாக இருந்தது. தனது நிலையை வலுப்படுத்திக் கொள்ளும்  
வாய்ப்பு கிடைப்பதற்கு மூன்று மாதங்களுக்குள் இவர் பதவியிலிருந்து நீக்கப்பட்டார்.
# வலைவாசல்:கன்னியாகுமரி/நீங்களும் பங்களிக்கலாம்

<div><><font size="+1" >**நீங்களும் பங்களிக்கலாம்**</font> </div>  
<div style="align: ; >  
</div>  

- கன்னியாகுமரி தொடர்பான கட்டுரைகளில் வார்ப்புருவை இணைக்கலாம்.
- கன்னியாகுமரி தொடர்பான புதிய கட்டுரைகளை உருவாக்கலாம்.
- கன்னியாகுமரி தொடர்பான குறுங்கட்டுரைகளை மேம்படுத்தி உதவலாம்.
- கன்னியாகுமரி தொடர்பான படிமங்களைப் பதிவேற்றலாம்.
- கன்னியாகுமரி - தேவைப்படும் கட்டுரைகள் பகுதியில் கோரப்பட்டுள்ள கட்டுரைகளை உருவாக்கம் செய்யலாம்.
- கன்னியாகுமரியில் உள்ள இடங்கள், அவற்றின் புவியியல், நில அமைப்புகள் போன்ற கட்டுரைகளைப் படைக்கலாம்.

<noinclude></noinclude>
# தா. சிறீதேவி


**தா. சிறீதேவி** (*D. Sreedevi*)(28 ஏப்ரல் 1939 - 5 மார்ச் 2018) கேரளாவைச் சேர்ந்த ஓர் இந்திய வழக்கறிஞரும், நீதிபதியும் சமூக ஆர்வலரும் ஆவார். இவர் கேரள மகளிர் ஆணையத்தின் தலைவராக இரண்டு முறை இருந்தார்.  

## இளமை
தா. சிறீதேவி 1939ஆம் ஆண்டு திருவனந்தபுரத்தில் உள்ள சிராயின்கீழ் என்ற இடத்தில் ஆசிரியர்களான தாமோதரன்-ஜானகி அம்மா ஆகியோருக்கு மகளாகப் பிறந்தார். திருவனந்தபுரம் என். எசு. எசு. கல்லூரியில் முன் பட்டப்படிப்புக்குப் பிறகு, கொல்லம் சிறீ நாராயணா கல்லூரியில் பட்டம் பெற்றார். பின்னர் இளங்கலைச் சட்டப் படிப்பினை. திருவனந்தபுரம் அரசு சட்டக் கல்லூரியில் முடித்தார்.  

## தொழில்
சிறீதேவி வழக்கறிஞராகப் பதிவுசெய்து 1962ஆம் ஆண்டு திருவனந்தபுரத்தில் தனது பயிற்சியைத் தொடங்கினார். இவர் கேரளா நீதித்துறையின் கீழ் தனது சட்ட வாழ்க்கையைத் தொடங்கினார். 1971ஆம் ஆண்டு கேரளத் துணை நீதித்துறை சேவைகளில் கொட்டாரக்கராவில் முன்சிப் ஆக நியமிக்கப்பட்டார். 1984ஆம் ஆண்டு மாவட்ட & அமர்வு நீதிபதியாகப் பதவி உயர்வு பெற்றார். பின்னர் சிறீதேவி, சனவரி 14, 1997 அன்று கேரள உயர் நீதிமன்ற நீதிபதியாகப் பதவி உயர்த்தப்பட்டார். இவர் ஏப்ரல் 28, 2001 அன்று உயர் நீதிமன்ற நீதிபதியாக ஓய்வு பெற்றார்.  

## கேரள மகளிர் ஆணையத்தின் தலைவர்
சிறீதேவி மார்ச் 21, 2001 அன்று கேரள மகளிர் ஆணையத்தின் தலைவராக ஆனார். மேலும் மே 12, 2002 வரை தா. தேவி, வழக்கறிஞர் நஃபீசத் பீவி, வழக்கறிஞர் கே. சாந்தகுமாரி, திருமதி. பி. கே. சைனபா, பேராசிரியர் பி. கௌரி, பேராசிரியை மோனம்மா கொக்காட் ஆகியோர் ஆணையத்தின் உறுப்பினர்களாக இருந்தனர். தா. தேவி, பி. கே. சைனபா, ருக்மணி பாசுகரன், பேராசிரியர் மீனாட்சி தம்பான் (02-03-2007 முதல் 15-07-2011 வரை) நூர்பீனா ரசீத் (16-08-2011 முதல் 01-03-2012 வரை) ஆகியோர் உறுப்பினர்களாக இருந்தனர்.  

நீதிபதி சிறீதேவியின் சட்ட நிபுணத்துவம் துன்பத்தில் உள்ள பெண்களுக்கு நீதி கிடைப்பதை உறுதி செய்வதில் முக்கியப் பங்கு வகித்ததாகவும், பெண்களுக்கு அதிகாரமளிப்பதில் இவருடைய முயற்சிகள் மற்றவர்களுக்கு ஒரு முன்மாதிரியாக இருப்பதாகவும் எம். சி. ஜோசபின் கூறினார்.  

## தனிப்பட்ட வாழ்க்கை
சிறீதேவி நன்கு அறியப்பட்ட வழக்கறிஞரான யு. பாலாஜியை மணந்தார். 2021ஆம் ஆண்டில், இவரது மகன் பசந்த் பாலாஜி கேரள உயர் நீதிமன்றத்தின் கூடுதல் நீதிபதியாக நியமிக்கப்பட்டார்.  

## சுயசரிதை
சிறீதேவியின் சுயசரிதை *ஆஜன்ம நியோகம்* என்று பெயரிடப்பட்டுள்ளது. இது *ஒரு வாழ்நாள் பணி* என மொழிபெயர்க்கப்பட்டுள்ளது.  

## விருதுகள்

- சிறந்த சமூக சேவையாளருக்கான அக்கம்மா செரியன் விருது (2009).
- குரு வந்தனம் விருது ஆசான் நிறுவனத்தால் நிறுவப்பட்டது.
- பி. என். பணிக்கர் குடும்ப நல விருது

## இறப்பு
சிறீதேவி கல்லீரல் செயலிழப்பால் திடீரென மார்ச் 5, 2018 அன்று தனது 78 வயதில் இறந்தார்.
# வலைவாசல்:கன்னியாகுமரி/தேர்வுக் கட்டுரை/1

<div><><font size="+1" >**தேர்வுக் கட்டுரை**</font> </div>  
<div style="align: ; >  
</div>  

கன்னியாகுமரி மாவட்டம் என்பது இந்தியாவின் தமிழ்நாடு மாநிலத்திலுள்ள 38 மாவட்டங்களுள் ஒன்றாகும்.  

'கன்னியாகுமரி அம்மன் கோயில்' என்றழைக்கப்படும் 'பகவதி அம்மன் கோயில்' கன்னியாகுமரி நகரில் கடலையொட்டி கட்டப்பட்டுள்ளது. திருமலை திருப்பதி தேவஸ்தானம் கட்டுப்பாட்டின் பராமரிப்பில் இயங்கும் வெங்கடேசுவர சுவாமி கோயில் என்ற பெருமாள் கோயில் ஒன்றும் கன்னியாகுமரியில் அமைந்துள்ளது.  

துறவி விவேகானந்தர், கன்னியாகுமரிக்கு விஜயம் செய்த போது, கடலின் உள்ளே உள்ள பாறை ஒன்றில் தியானம் செய்வதற்காக கடலில் நீந்திச் சென்று, பாறை ஒன்றின் மீதமர்ந்து தியானம் செய்த இடத்தை, நினைவு கூர்வதற்காக, அந்த பாறையில் 'விவேகானந்தர் நினைவு மண்டபம்' ஒன்று கட்டப்பட்டு, பொது மக்கள் தியான பயன்பாட்டிற்காகவும், சுற்றுலா செல்லவும் அனுமதிக்கப்படுகிறது.  

உலகப் பொதுமறை அருளிய திருவள்ளுவர் நினைவாக, விவேகானந்தர் நினைவு மண்டபத்திற்கு அருகில், கடல் பாறை ஒன்றின் மீது திருவள்ளுவர் நின்ற கோலத்தில் காட்சி தருமாறு திருவள்ளுவர் நினைவு சிலை ஒன்றும் இங்குள்ளது.  

சிவன், விஷ்ணு மற்றும் பிரம்மா ஆகிய மும்மூர்த்திகளும் சன்னதிகள் கொண்டுள்ள தாணுமாலயன் (தாணு - சிவன்; மால் - விஷ்ணு; அயன் - பிரம்மா) கோயில் என்ற வழிபாட்டுத் தலம் இம்மாவட்டத்தின் சுசீந்திரம் என்ற ஊரில் பிரசித்தி பெற்றது.  

புனித சவேரியார் திருத்தலம் என்ற கிறித்தவக் கோயில், இம்மாவட்டத்திலுள்ள கோட்டாறு என்ற நகரில் வியாபிக்கப்பட்டுள்ளது.  

மன்னர் ஆட்சிக் காலத்தில் மன்னர் அரண்மனையாகத் திகழ்ந்த இம்மாவட்டத்தின் பத்மனாபபுரம் அரண்மனை, தற்போது நினைவிடமாக, பொதுமக்களின் சுற்றுலாத் தலமாக விளங்குகிறது.
# ஒளி வீச்சு (ஒளிப்படவியல்)


**பளிச்சீடு** எனும் **மின் ஒளிவீச்சு** (Flash) என்பது, ஒளிப்படவியலில் பயன்படுத்தப்படும் ஒரு சாதனமாகும், இது சுமார் 5500 கெ அளவிலான வண்ண வெப்பநிலையில் ஒரு குறுகிய ஒளி வெடிப்பை (சுமார் வினாடி நீடிக்கும்) உருவாக்கும். அதாவது இது ஒரு காட்சியை ஒளிரச் செய்ய உதவிடும் ஒளிப்படவியல் உபகாரணமாகும். மின் ஒளிவீச்சு என்பது ஒளியின் மின் ஒளிவீச்சுயோ அல்லது ஒளியை வெளியேற்றும் மின்னணு ஒளிவீச்சு அலகையோ குறிக்கிறது. தற்போதைய பெரும்பாலான மின் ஒளிவீச்சுகள், ஒற்றைப் பயன்பாட்டு மின் ஒளிவீச்சு மின்குமிழ்கள் எரியக்கூடிய பொடிகளிலிருந்து உருவாகியுள்ளன. நவீன ஒளிப்படக்கருவிகள் பெரும்பாலும் ஒளிவீச்சு அலகுகளை தானாகவே செயல்படுத்துகின்றன.  

மின் ஒளிவீச்சு அலகுகள் பொதுவாக ஒரு ஒளிப்படக்கருவியில் நேரடியாக இணைக்கப்படுகின்றன. சில ஒளிப்படக்களில் தனித்தனி ஒளிவீச்சு அலகுகளை ஒரு தரப்படுத்தப்பட்ட துணை பூட்டி தாங்கு சட்டம் வழியாக பொருத்த அனுமதிக்கின்றன. தொழில்முறை படப்பிடிப்புக் கூடத்தின் உபகரணங்களில், ஒளி வீச்சுகள் ஒரு பெரிய, தனித்த அலகுகள் அல்லது படப்பிடிப்புக் கூடத்தின் செறிவுக்குறிகைகளாக இருக்கலாம், சிறப்பு மின்கல பொதிகளால் இயக்கப்படுகின்றன அல்லது பிரதான மின்னிணைப்புடன் இணைக்கப்படுகின்றன. அவை ஒளி வீச்சு ஒத்திசைவின் கம்பி வடம் அல்லது வானொலி அதிர்வெண்களைப் பயன்படுத்தி கேமராவுடன் ஒத்திசைக்கப்படுகின்றன, அல்லது ஒளியால் தூண்டப்படுகின்றன, அதாவது ஒரு ஒளி வீச்சு அலகு மட்டுமே ஒளிப்படக்கருவியுடன் ஒத்திசைக்கப்பட வேண்டும், மேலும் தொழும்பர்கள் எனப்படும் மற்ற அலகுகளைத் தூண்டுகின்றன.  

## வரலாறு

1859 ஆம் ஆண்டு பன்சன் மற்றும் ரோஸ்கோ ஆகியோரால் மக்னீசியம் பற்றிய ஆய்வுகள் மேற்கொள்ளப்பட்டது, இந்த உலோகத்தை எரிப்பதால் பகல் போன்ற வெளிச்சத்திற்கு ஒத்த குணங்களைக் கொண்ட ஒளி உருவாகிறது என்பதைக் காட்டியது. மக்னீசியத்தை ஒளிப்படக் கலையில் பயன்படுத்தக்கூடிய சாத்தியக்கூறுகள் இருப்பதாக அறிந்து, மக்னீசியத்தை உற்பத்தி செய்யும் முறைகளை ஆராய எட்வர்ட் சன்சுடாட்டைத் தூண்டியது, இந்த பயன்பாட்டிற்கு அது நம்பகமான முறையில் ஒளிரும் தன்மையாக இருந்ததால், அவர் 1862 இல் காப்புரிமைக்கு விண்ணப்பித்தார், மேலும் 1864 வாக்கில் எட்வர்ட் மெல்லருடன் இணைந்து மான்செசுடர் மக்னீசியம் நிறுவனத்தைத் தொடங்கினார். மேலும் சுற்று கம்பி செய்வதை விட, எளிமையான மற்றும் மலிவான செயல்முறையாக இருப்பதன் நன்மையையும் இது கொண்டிருந்தது. நாடாவை எரிக்க ஒரு விளக்கை உருவாக்கும் ஒரு பிடிப்பானைக் கண்டுபிடித்த பெருமையும் வில்லியம் மாதருக்கு உண்டு. கைத்துப்பாக்கி ஒளி வீச்சுமீட்டர் போன்ற பிற உற்பத்தியாளர்களால் பல்வேறு வகையான மக்னீசியம் நாடா பிடிப்பான்கள் தயாரிக்கப்பட்டன, இது புகைப்படக் கலைஞர்களுக்குத் தேவையான, வெளிப்பாட்டிற்கு சரியான நீள நாடாவைப் பயன்படுத்த அனுமதிப்பதாக அமைந்திருந்தது.
# வலைவாசல்:கன்னியாகுமரி/தகவல்கள்/1

<div><><font size="+1" >**தகவல்கள்**</font> </div>  
<div style="align: ; >  
</div>  

கன்னியாகுமரி மாவட்டத்தில் பன்முகத் தன்மை கொண்ட பலதரப்பட்ட மக்கள் வசிக்கின்றனர். 2011-ஆம் ஆண்டு இந்திய மக்கள்தொகைக் கணக்கெடுப்பின் அடிப்படையில், இம்மாவட்டத்தின் மொத்த மக்கள்தொகை 1,870,374 பேர் ஆகும். இதில் 926,345 பேர் ஆண்கள் மற்றும் 944,029 பேர் பெண்கள் ஆவர். சராசரியாக கல்வியறிவு 91.75 சதவீதம் ஆகும். இதில் ஆண்களின் கல்வியறிவு 93.65% மற்றும் பெண்களின் கல்வியறிவு 89.90% ஆகும். இம்மாவட்டத்தின் பாலின விகிதம் 940/1,000 (பெண்கள்/ஆண்கள்) ஆகும். குழந்தைகளின் பாலின விகிதம் 964/1,000 ஆகும். மேலும், இந்துக்கள் 909,872 பேரும், 876,299 கிறித்தவ மக்களும், 78,590 முசுலீம் மக்களும் மற்றும் மீதமுள்ள மற்ற சமயத்தைச் சார்ந்தவர்களும் கன்னியாகுமரியில் வசிக்கின்றனர். கடலையொட்டி நகர் அமைந்துள்ளதால், மீனவர்கள் அதிகம் வசிக்கின்றனர்.  

சுற்றுலாத் தலமாக விளங்கும் கன்னியாகுமரி நகரில், ஆண்டின் பெரும்பாலான நாட்களில் வெளியூரிலிருந்து வரும் மக்கள் தங்கி செல்கின்றனர். அதிகாலையில் சூரிய உதயத்தைக் காணவும், மாலையில் சூரியன் மறைவதைக் காணவும், கடற்கரையில் மக்கள் அதிகம் காணப்படுவர். விவேகானந்தர் நினைவு மண்டபம் மற்றும் திருவள்ளுவர் நினைவு சிலை ஆகிவற்றைத் தரிசிக்க, பெரும்பாலான நாட்களில், கடலில் படகு சவாரி நடைபெறுகிறது.  

சுசீந்திரம் தாணுமாலயன் கோயிலில் ஆண்டுதோறும் மார்கழி மாதத்தில் பத்து நாட்கள் திருவிழா கொண்டாடப்படுகிறது.
# சாமா முகமது


**சாமா முகமது** (*Shama Mohamed*) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் ஒரு தேசிய ஊடகக் குழு உறுப்பினரும் அகில இந்தியக் காங்கிரசு குழுவின் செய்தித் தொடர்பாளரும் ஆவார்.  

## தனிப்பட்ட வாழ்க்கை
சாமா முகமது 1973 மே 17 அன்று கேரளாவின் கண்ணூர் மாவட்டத்தில் உள்ள புதிய மாகே அருகே உள்ள செருகல்லையில் பிறந்தார். இவர் தனது ஆரம்பக் கல்வியை குவைத்தில் உள்ள இந்தியப் பள்ளியில் முடித்தார். சாமா 1990-இல் குவைத்திலிருந்து திரும்பினார். மேலும் மங்களூரில் உள்ள யெனெபோயா பல்கலைக்கழகத்தில் பல் மருத்துவத்தில் இளநிலைப் பட்டம் பெற்றார். 2015ஆம் ஆண்டு இந்திய தேசிய காங்கிரசில் சேருவதற்கு முன்பு, ஜீ தொலைக்காட்சியில் சிறிது காலம் பத்திரிகையாளராகப் பணியாற்றியுள்ளார். இவர் அனைவருக்கும் கல்வி, பெண்கள் உரிமைகள் ஆகியவற்றின் தீவிர ஆதரவாளர் ஆவார். இந்தியாவில் ஆரம்பச் சுகாதாரம், மக்கள் தொகை கட்டுப்பாடு, உள்கட்டமைப்பு, கையால் மலம் அள்ளுபவர்களின் அவலநிலை குறித்து பணியாற்றினார். இவருக்குத் திருமணமாகி இரண்டு குழந்தைகள் உள்ளனர்.  

## அரசியல் வாழ்க்கை
திசம்பர் 2018-இல், சாமா, இந்திய தேசிய காங்கிரசின் தேசிய ஊடகக் குழு உறுப்பினராக நியமிக்கப்பட்டார். சூலை 2015-இல், இவர் அகில இந்திய காங்கிரசு குழுவின் தேசியச் செய்தித் தொடர்பாளராக நியமிக்கப்பட்டார். இவர் கண்ணூர், தளிப்பறம்பா தொகுதிகளில் வெற்றி பெற்றுள்ளார். எண்ணிம செய்தித் தளத்தை ஒழுங்குபடுத்துவதற்கான அரசாங்கத்தின் சமீபத்திய அறிவிப்பு, எண்ணிமச் செய்தித் தளங்கள் உட்பட அனைத்துச் சமூக ஊடகத் தளங்களையும் அடக்குவதற்கான ஒரு முயற்சி என்று சாமா கூறியுள்ளார்.